Lennu 370 teadaolev marsruut; vasakpoolne punatäht tähistab lennuki kadumise kohta sõjaväeradari ekraanilt kell 02:15
**Malaysia Airlinesi lend 370** (MH370/MAS370) startis Malaisia Kuala Lumpuri rahvusvahelisest lennujaamast 2014. aasta 8. märtsil kell 00.41 (16.41 UTC, 7. märts) ning pidanuks maanduma Hiina pealinnas Pekingis kell 06.30.

Kontakt teel olnud reisilennukiga Boeing 777, 227 reisija ja 12 meeskonnaliikmega pardal, kaotati lennuki Lõuna-Hiina mere kohal olles 8. märtsi öösel kell 01.22 (Malaisia aeg).

Seni teadmata põhjustel kaldus lennuk kursilt kõrvale ja suundus Hiina asemel Malaka poolsaart ületades Malaka väina suunas, olles õhus veel kuni seitse tundi pärast kontakti kadumist. ACARS lülitati välja, võimalik et tahtlikult, mingil ajal vahemikus 01.07–01.37, samuti lülitati välja lennuki transponder. Satelliit võttis lennukilt viimase signaali ("ping") vastu kell 08.11 kohaliku aja järgi, kui lennuk asus India ookeani lõunaosa kohal, Perthist enam kui 2000 km kaugusel lääneedelas.

Otsingud
--------

Kadunud lennuki otsingutega on hõlmatud 26 riiki, Interpol, FBI ja hulgaliselt tehnikat. Otsinguala hõlmas algselt Tai lahte, Malaka väina ja Lõuna-Hiina merd. Hiljem laienes otsinguala maismaale, Andamani merele ja India ookeanile.

Teavet otsingute käigu kohta anti igapäevastel pressikonverentsidel.

Pärast Malaisia peaministri poolt 15. märtsi pressikonverentsil tehtud avaldust lõpetati otsingud Lõuna-Hiina meres ja Tai lahes. Peaministri sõnul võis lennuk olla kus tahes, Kasahstanist India Ookeanini.

16. märtsi pressikonverentsil kinnitati peaminister Najib Razaki poolt eelmise päeva pressikonverentsil öeldut: tegemist on lennuki pardal olnud isiku(te) tahtliku teoga (kaaperdamine, terroriakt vm) ning lennuk võis pardal olnud sidevahendite väljalülitamisele järgnenud lennuaja jooksul jõuda piirkonda, mis katab kahte lennukoridori, alasid India ookeani lõunaosast või Antarktika rannikust kuni Kasahstani-Türkmenistani piiri või Kaspia mereni.

17. märtsi pressikonverentsil kinnitati, et otsingud hõlmavad 11 riigi, sealhulgas Malaisia, Austraalia, Hiina, Indoneesia ja Kasahstani territooriume ning India ookeani. Lubati avaldada otsingualade kaart.

18. märtsi pressikonverentsil teatati, et 2,24 miljoni ruutmeremiili suurune otsinguala (umbes 7,68 miljonit km², mis võrdub umbes Austraalia pindalaga) on jagatud põhja- ja lõunaosaks. Põhja- ja lõunakoridor on omakorda jagatud seitsmeks võrdse pindalaga sektoriks (4000×4000 meremiili).

20. märtsil teatas Austraalia peaminister, et satelliidikujutiselt on umbes 2260 km kaugusel Perthist edelas, India ookeanis, leitud kaks objekti, mis võiksid olla võimalikud lennuki rusud. Suurima objekti suurus on 24 m, võimaliku otsinguala pindala 304 000 km².

Number 2-ga on tähistatud lennuki võimalike rusude leidmise piirkond
22. märtsil avaldati Hiina satelliidikujutis India ookeani lõunaosas ookeanipinnal olevast esemest, mille mõõtmed on umbes 22,5×13 m. Koht asub Perthist umbes 3170 km kaugusel edelas (umbes 120 km kaugusel eelmise kahe objekti asukohast; koordinaadid 90° 13' 43" E, 44° 57' 29" S). Lennukitel kulub piirkonda lendamisele ja sealt tagasilendamisele mitu tundi, mis jätab otsinguteks aega vaid paar tundi. 

23. märtsil lisandusid uued satelliidipildid India ookeanis asuvatest võimalikest lennukirusudest.

24. märtsil teatas otsingutel osaleva Hiina lennuki meeskond võimalike lennukirusude märkamisest, samas piirkonnas märkas rususid ka lõunasektoris otsinguid juhtiva Austraalia poolt otsingutel osaleva lennuki meeskond.

24. märtsi õhtul peetud plaanivälisel pressikonverentsil teatas Malaisia peaminister, et lendu MH370 teenindanud Boeing kukkus alla India ookeani lõunaosas. Niisugusele järeldusele jõuti Inmarsati andmete täiendaval analüüsil. Otsimislaevad ei olnud seniks merest kätte saanud ühtegi kadunud lennukiga seostatavat leidu. Malaisia valitsus avaldas kaastunnet hukkunute omastele.

Aprilli algul alustati lennuki "musta kasti" veealuseid otsinguid. 7. aprilli pressikonverentsil teavitati kahe uue signaali tuvastamisest India ookeani lõunaosas. Perthist 1680 km kaugusel loodes ja 1550 km kaugusel lääneloodes asuvaid punkte lahutab 600 km, ookeani sügavus on umbes 4500 meetrit.

28. aprillil teatas Austraalia peaminister kadunud lennuki rusude otsingute lõpetamisest õhust. Veealuseid otsinguid jätkati umbes 60 000 km² suurusel alal.

29. juulil 2015 leiti Réunioni saare rannalt lennuki tiivatükk, mis pärineb Boeing 777 tüüpi reisilennukilt.  Leitud tiivatükk viidi Toulouse'i ekspertiisi. 6. augusti 2015 Malaisia peaministri pressiteates teavitati, et rahvusvahelise ekspertide grupi kinnitusel on leitud kadunud Malaysia lennuki tiiva tükk.

|  |  |
| --- | --- |
|  | Pildid, videod ja helifailid Commonsis: **Otsingutel osalev tehnika** |

* Otsingutel osalev tehnika
* Singapuri SH-60B SeahawkSingapuri SH-60B Seahawk
* Singapuri fregatt RSS SteadfastSingapuri fregatt RSS Steadfast
* Filipiinide Fokker F27 FriendshipFilipiinide Fokker F27 Friendship

17. jaanuaril 2017 teatasid Austraalia, Malaisia ja Hiina, et veealused otsingud lõpetatakse. 
Läbi otsiti 120 000-ruutkilomeetrine ala, aga lennuki vrakki ei leitud.

Oktoobris 2017 tegid kolm ettevõtet Malaisiale ettepaneku jätkata MH-370 otsinguid. USA päästefirma Ocean Infinity viis 22. jaanuarist juunini läbi otsingud India ookeanil umbes 120 000 ruutkilomeetril varasema otsinguala põhjaosas. Kaasati kaheksa rohkete seadmetega varustatud autonoomset süvavee sondi. Lennuki vrakk jäi leidmata.

30. novembril 2021 teatas sõltumatu MH-370 otsimisrühma asutajaliige, briti lennundusinsener Richard Godfrey, et kasutades raadioamatööride arendatud nõrkade raadiosignaalide jälgimise meetodit on leitud tõenäone lennuki hukkumise koht India ookeanis 1933 km Perthist läänes koordinaatidega 33.177°S, 95.300°E (33° 10' 37.2"S, 95° 18'E). Ookeani sügavus on selles kohas 4 km, põhjas on kaljuahelik.

Lennuk
------

Lennuki 9M-MRO piloodikabiin 2004. aastal
Lendu 370 teenindas Boeing 777-2H6ER, seerianumber 28420, registreerimiskood 9M-MRO. Tegemist oli 404. toodetud Boeing 777 mudeliga, mille esmalend oli 2002. aasta 14. mail ja mis anti Malaysia Airlinesile üle sama aasta 31. mail. Maksimaalselt 297 550 kg stardimassiga Boeing 777-200ER maksimaalne lennukaugus on 7725 meremiili (14 305 km), tiivaulatus 60,9 meetrit ja pikkus 63,7 meetrit.

Reisijad ja meeskond
--------------------

Malaisia Airlines avaldas 15 riigist pärit 227 reisija ja 12 meeskonnaliikme nimed ja kodakondsuse. Reisijate hulgas oli 222 täiskasvanut ja 5 kuni 5-aastast last.

### Meeskond

Kogu meeskond koosnes malaislastest. Kapteniks oli 53-aastane Zaharie bin Ahmad Shah Penangist, kes asus Malaisia Airlainesi teenistusse 1981. aastal ning kelle lennupraktika oli 18 365 lennutundi. Zaharie oli ka eksamineerija, kes oli tunnistatud pädevaks viima läbi lendurite lennusimulaatorikatseid. Lennuki teiseks piloodiks oli 27-aastane Fariq Abdul Hamid, kes töötas Malaysia Airlinesis alates 2007. aastast ja kellel oli kogunenud 2763 lennutundi.

### Reisijad ja meeskond


**Lennu 370 reisijad ja meeskond riigiti**| Riik | Reisijad | Meeskond | Kokku |
| --- | --- | --- | --- |
|  Ameerika Ühendriigid | 3 |  | 3 |
|  Austraalia | 6 |  | 6 |
|  Hiina | 152 |  | 152 |
|  Holland | 1 |  | 1 |
|  Hong Kong | 1 |  | 1 |
|  India | 5 |  | 5 |
|  Indoneesia | 7 |  | 7 |
|  Iraan | 2 |  | 2 |
|  Kanada | 2 |  | 2 |
|  Malaisia | 38 | 12 | 50 |
|  Prantsusmaa | 4 |  | 4 |
|  Taiwan | 1 |  | 1 |
|  Ukraina | 2 |  | 2 |
|  Uus-Meremaa | 2 |  | 2 |
|  Venemaa | 1 |  | 1 |
| **Kokku** (15 riiki) | **227** | **12** | **239** |
|

Viited
------

1. ↑  Missing Malaysia plane: 10 theories examined
2. ↑  "MH370 Flight Incident". Malaysian Airlines. Originaali arhiivikoopia seisuga 8. märts 2014. Vaadatud 10. märts 2014.
3. ↑  "Malaysian Airlines System (MH) No. 370 ? 08-Mar-2014 ? WMKK / KUL – ZBAA / PEK ?". flightaware. Vaadatud 10. märts 2014.
4. ↑  BBC News Broadcast, 18. märts 2014, 09:30 UTC
5. ↑  Hradecky, Simon (15. märts 2014). "Crash: Malaysia B772 over Gulf of Thailand on Mar 8th 2014, aircraft missing, high degree of certainty: deliberate action". *The Aviation Herald*. Vaadatud 15. märts 2014.
6. 1 2 3  Missing Malaysia Airlines plane 'deliberately diverted' Malaisia peaminister Najib Razaki intervjuu, BBC
7. 1 2  Buncombe, Andrew; Withnall, Adam (10. märts 2014). "Malaysia Airlines Flight MH370: Oil slicks in South China Sea ‘not from missing jet’, officials say". *The Independent*.
8. ↑  Hildebrandt, Amber (10. märts 2014). Malaysia Airlines Flight MH370: 'Mystery compounded by mystery'. CBC News
9. ↑  "Missing Malaysia plane: Search area widened". BBC News. 9. märts 2014.
10. ↑  "French accident board offers help recovering missing flight MH370". *The Malaysian Insider*. Yahoo! News. 10. märts 2014. Vaadatud 10. märts 2014.
11. ↑  "India offers help to trace missing Malaysia plane". BBC News. Vaadatud 10. märts 2014.
12. ↑  "Missing MH370: Qatar ready to help in SAR efforts". *The Sun*. 11. märts 2014. Vaadatud 11. märts 2014.
13. ↑  Grudgings, Stuart. "Malaysia Airlines plane crashes in South China Sea with 239 people aboard: report". Originaali arhiivikoopia seisuga 8. märts 2014. Vaadatud 8. märts 2014.
14. ↑  Tasnim Lokman (9. märts 2014). "MISSING MH370: Indonesia helps in search for airliner". *New Straits Times*. Vaadatud 9. märts 2014.
15. ↑  Grudgings, Stewart. "Confusion as search for Malaysian jet spreads across SE Asia". Reuters. Originaali arhiivikoopia seisuga 12. märts 2014. Vaadatud 12. märts 2014.
16. ↑  Malaysia Airlines flight MH370 'may have been deliberately flown west'. Military radar-trafficking evidence now suggests flight MH370 may have been hijacked or sabotaged The Guardian
17. ↑  Malaysia plane: Indian Ocean search for missing jet BBC
18. ↑  Malaysia plane: Flight MH370 search enters second week BBC
19. ↑  Map of Plane’s Last Contact With Satellite The New York Times
20. ↑  Malaysia Airlines Flight 370: Get up to speed on the latest developments CNN
21. ↑  Malaysia missing plane: China widens ship search
22. ↑  BBC World News *Live* (11:34)
23. ↑  Missing Malaysia Airlines flight MH370: Floating debris spotted by Chinese satellite image *The Sydney Morning Herald*, 22. märts 2014.
24. ↑  Malaysia Airlines MH370: Chinese satellites spot new possible debris from missing plane *Australian Broadcast Corporation*
25. ↑  "Malaysia Prime Minister: Flight MH370 Ended In The Indian Ocean". *The Huffington Post*. 24. märts 2014. Vaadatud 24. märts 2014.
26. ↑  "MH370 Lost in Indian Ocean: Time, uncertainty makes SAR uniquely hard. *New Straits Times*, 25. märts 2014".
27. ↑
28. ↑  Weaver, Matthew (24. märts 2014). "MH370 assumed to have crashed with no survivors, says Malaysia Airlines – live updates". *The Guardian*. Vaadatud 24. märts 2014.
29. ↑  Malaysia Flight 370: New signal sounds 'just like' one from a plane's beacon CNN
30. ↑
31. ↑
32. ↑   Australia, Malaysia, China halt MH370 underwater search. New Straits Time 17 JANUARY 2017.
33. ↑  Anette Gartland. MH370: Ocean Infinity search ends amid calls for new disclosures and further investigation. Changing Times, 09.06.2018.
34. ↑  The Search for MH370 30.11.2021.
35. ↑  Lennuki mudel oli Boeing 777-200ER (**ER** – ***E**xtended **R**ange* – pikendatud lennukaugus); Boeing omistab igale neilt lennuki ostnud ettevõttele ainulaadse kliendikoodi, mis lisatakse lennuki ehitamise ajal sufiksina lennuki mudeli numbrile. Malaysia Airlinesi kood on "H6", siit ka "777-2H6ER".  
Teos: Pither, Tony (1998). *The Boeing 707 720 and C-135*. England: Air-Britain (Historians) Ltd. ISBN 0-85130-236-X.
36. ↑  "Malaysia Airlines 9M-MRO (Boeing 777 – MSN 28420)". *Airfleets*. Vaadatud 7. märts 2014.
37. ↑  "777-200/-200ER Technical Characteristics". *Boeing*. 21. november 2008. Vaadatud 15. märts 2014.
38. ↑  "MH 370 PASSENGER MANIFEST" (PDF). Originaali (PDF) arhiivikoopia seisuga 8. märts 2014. Vaadatud 15. märtsil 2014.
39. ↑  "Missing MAS flight: Captain piloting MH370 a Penang boy". *The Straits Times*. 8. märts 2014. Vaadatud 10. märts 2014.
40. ↑  Koswanage, Niluksi (9. märts 2014). "Pilot of missing Malaysian flight an aviation tech geek". Reuters. Originaali arhiivikoopia seisuga 10. märts 2014. Vaadatud 10. märts 2014.
41. ↑  "MISSING MH370: Co-pilot family awaits for latest updates – Latest". *New Straits Times*. 8. märts 2014.
42. ↑  Watkins, Tom (10. märts 2014). "First officer on missing jet was transitioning to 777-200s". CNN. Vaadatud 10. märts 2014.
43. ↑  Ernest Kao (9. märts 2014). "Hong Kong woman named as passenger on board missing Malaysia Airlines flight". *South China Morning Post*. Vaadatud 10. märts 2014.
44. ↑  2 iraanlasest reisijat oli teel varastatud passidega, Interpol on tuvastanud mõlema isikud.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Malaysia Airlinesi lend 370** |

* Updates regarding MH370 *Malaysia Airlines*
* Coverage from the *New Straits Times*
* MH370, flightradar24.com
* Sündmuse kajastus BBC kodulehel
	+ MH370 relatives arrive in Madagascar in search of debris, 3 December 2016
* MH370: Possible new part found in South Africa, Jan 30, 2017
* Bernard Lagan. MH370: British aerospace engineer Richard Godfrey says he has found crash site. *The Times*, 1. detsember 2021